ประกาศอธิบดีกรมสรรพากร

เกี่ยวกับภาษีเงินได้ (ฉบับที่ 279)

เรื่อง กําหนดหลักเกณฑ์ วิธีการ และเงื่อนไขการยกเว้นภาษีเงินได้ของผู้ลงทุนในกิจการเงินร่วมลงทุน

---------------------------------------------------------

อาศัยอํานาจตามความในมาตรา 7 (2) (ก) และมาตรา 8 (2) (ก) แห่งพระราชกฤษฎีกา ออกตามความ ในประมวลรัษฎากร ว่าด้วยการยกเว้นรัษฎากร (ฉบับที่ 597) พ.ศ. 2559 อธิบดีกรมสรรพากรกําหนด หลักเกณฑ์ วิธีการ และเงื่อนไขการยกเว้นภาษีเงินได้จากการโอนหุ้นของบริษัทซึ่งประกอบกิจการเงินร่วมลงทุน หรือโอนหน่วยทรัสต์ของทรัสต์เพื่อกิจการเงินร่วมลงทุน ดังต่อไปนี้


ข้อ ๑ ในประกาศนี้

“ผู้ลงทุน” หมายความว่า บุคคลธรรมดาและบริษัทหรือห้างหุ้นส่วนนิติบุคคลที่ลงทุนในหุ้นของ บริษัทซึ่งประกอบกิจการเงินร่วมลงทุนหรือในหน่วยทรัสต์ของทรัสต์เพื่อกิจการเงินร่วมลงทุน


ข้อ ๒ การคํานวณกําไรสุทธิของบริษัทเป้าหมาย ให้คํานวณตามมาตรา 65 แห่งประมวลรัษฎากร โดยนํารายได้จากกิจการหรือเนื่องจากกิจการที่กระทําในรอบระยะเวลาบัญชี หักด้วยรายจ่ายตามเงื่อนไข ที่ระบุไว้ในมาตรา 65 ทวิ และมาตรา 65 ตรี แห่งประมวลรัษฎากร

กรณีบริษัทเป้าหมายประกอบกิจการที่รัฐด้องการสนับสนุนและประกอบกิจการอื่น ให้ คํานวณกําไรสุทธิและขาดทุนสุทธิของแต่ละกิจการแยกต่างหากจากกัน แต่ในการคํานวณกําไรสุทธิเพื่อ เสียภาษีเงินได้นิติบุคคลให้นํากําไรสุทธิและขาดทุนสุทธิของกิจการทั้งกิจการที่รัฐต้องการสนับสนุนและ กิจการอื่นมารวมเข้าด้วยกัน

บริษัทเป้าหมายตามวรรคสองจะจ่ายเงินปันผลจากกําไรสุทธิที่เกิดจากกิจการใดเป็น จํานวนเท่าใดก็ได้ แต่บริษัทซี่งประกอบกิจการเงินร่วมลงทุนที่ได้รับเงินปันผลนั้นจะได้รับยกเว้นภาษีเงินได้ เฉพาะเงินปันผลที่จ่ายจากกําไรสุทธิของกิจการที่รัฐต้องการสนับสนุนเท่านั้น และกรณีที่บริษัทเป้าหมาย จ่ายเงินปันผลโดยมิได้ระบุว่า จ่ายจากกําไรสุทธิของกิจการใด ให้เฉลี่ยเงินปันผลนั้นตามส่วนของกําไรสุทธิ ของกิจการที่รัฐต้องการสนับสนุนกับกําไรสุทธิของกิจการอื่น


ข้อ ๓ การคํานวณกําไรสุทธิของบริษัทซึ่งประกอบกิจการเงินร่วมลงทุน ให้คํานวณตามมาตรา 65 แห่งประมวลรัษฎากร โดยน่ารายได้จากกิจการหรือเนื่องจากกิจการที่กระทําในรอบระยะเวลาบัญชี หักด้วย รายจ่ายตามเงื่อนไขที่ระบุไว้ในมาตรา 65 ทวิ และมาตรา 65 ตรี แห่งประมวลรัษฎากร

กรณีบริษัทซึ่งประกอบกิจการเงินร่วมลงทุนประกอบกิจการที่ได้รับยกเว้นภาษีเงินได้และ ประกอบกิจการอื่นที่ไม่ได้รับยกเว้นภาษีเงินได้ ให้คํานวณกําไรสุทธิและขาดทุนสุทธิของแต่ละกิจการ แยกต่างหากจากกัน แต่ในการคํานวณกําไรสุทธิเพื่อเสียภาษีเงินได้นิติบุคคลให้น่ากําไรสุทธิและขาดทุนสุทธิ ของกิจการทั้งกิจการที่ได้รับยกเว้นภาษีเงินได้และกิจการอื่นที่ไม่ได้รับยกเว้นภาษีเงินได้มารวมเข้าด้วยกัน

บริษัทซึ่งประกอบกิจการเงินร่วมลงทุนตามวรรคสองจะจ่ายเงินปันผลจากกําไรสุทธิที่เกิดจาก กิจการใดเป็นจํานวนเท่าใดก็ได้ แต่ผู้ลงทุนที่ได้รับเงินปันผลนั้นจะได้รับยกเว้นภาษีเงินได้เฉพาะเงินปันผลที่ จ่ายจากกําไรสุทธิของกิจการที่ได้รับยกเว้นภาษีเงินได้เท่านั้นและกรณีที่บริษัทซึ่งประกอบกิจการเงินร่วมลงทุนจ่ายเงินปันผลโดยมิได้ระบุว่า จ่ายจากกําไรสุทธิของกิจการใด ให้เฉลี่ยเงินปันผลดังกล่าว ตามส่วนของกําไรสุทธิของกิจการที่ได้รับยกเว้นภาษีเงินได้กับกําไรสุทธิของกิจการอื่นที่ไม่ได้รับยกเว้น ภาษีเงินได้


ข้อ ๔ กรณีทรัสต์เพื่อกิจการเงินร่วมลงทุนจะจ่ายเงินปันผลจากกําไรสุทธิที่เกิดจากกิจการใดเป็น จํานวนเท่าใดก็ได้ แต่ผู้ลงทุนที่ได้รับเงินปันผลนั้นจะได้รับยกเว้นภาษีเงินได้เฉพาะเงินปันผลที่จ่ายจาก กําไรสุทธิจากการลงทุนในบริษัทเป้าหมายในส่วนที่คํานวณได้จากการประกอบกิจการที่รัฐต้องการ สนับสนุนเท่านั้น และกรณีที่ทรัสต้เพื่อกิจการเงินร่วมลงทุนจ่ายเงินปันผลโดยมิได้ระบุว่าเงินปันผลดังกล่าว จ่ายจากกําไรสุทธิของกิจการใด ให้เฉลี่ยเงินปันผลดังกล่าวตามส่วนของกําไรสุทธิจากการลงทุนในบริษัท เป้าหมายในส่วนที่คํานวณได้จากการประกอบกิจการที่รัฐด้องการสนับสนุนกับกําไรสุทธิจากการลงทุน ในกิจการอื่น


ตอน ๕ กรณีผู้ลงทุนได้รับเงินได้จากการโอนหุ้นของบริษัทซึ่งประกอบกิจการเงินร่วมลงทุนหรือ จากการโอนหน่วยทรัสต์ของทรัสต้เพื่อกิจการเงินร่วมลงทุน หากบริษัทซึ่งประกอบกิจการเงินร่วมลงทุน หรือทรัสต์เพื่อกิจการเงินร่วมลงทุนไม่มีกําไรสะสมนั้น ผู้ลงทุนจะได้รับยกเว้นภาษีเงินได้จากเงินได้ดังกล่าว ตามหลักเกณฑ์ดังต่อไปนี้

(1) บริษัทซึ่งประกอบกิจการเงินร่วมลงทุนหรือทรัสต์เพื่อกิจการเงินร่วมลงทุนได้ลงทุน ในบริษัทเป้าหมายซึ่งประกอบกิจการที่รัฐต้องการสนับสนุน

(2) บริษัทเป้าหมายต้องประกอบกิจการที่รัฐต้องการสนับสนุนอย่างต่อเนื่องซึ่งสร้าง มูลค่าเพิ่มและก่อให้เกิดรายได้ในบริษัทเป้าหมายไม่น้อยกว่าร้อยละแปดสิบของรายได้ทั้งหมดในรอบระยะเวลาบัญชีก่อนที่ผู้ลงทุนได้รับรายได้จากการโอนหุ้น

(3) ผู้ลงทุนจะได้รับยกเว้นภาษีเงินได้ตามสัดส่วนการลงทุนที่บริษัทซึ่งประกอบกิจการ เงินร่วมลงทุนหรือทรัสต์เพื่อกิจการเงินร่วมลงทุนได้ลงทุนในบริษัทเป้าหมายตาม (2)

(4) สัดส่วนการลงทุนตาม (3) ให้ใช้สัดส่วนการลงทุนของบริษัทซึ่งประกอบกิจการ เงินร่วมลงทุนหรือทรัสต์เพื่อกิจการเงินร่วมลงทุนในรอบระยะเวลาบัญชีก่อนที่ผู้ลงทุนได้รับรายได้จากการ โอนหุ้นหรือโอนหน่วยทรัสต์ ซึ่งสัดส่วนการลงทุนดังกล่าวต้องแยกกันได้โดยชัดแจ้งว่าส่วนใดเป็นการลงทุน ที่ได้รับยกเว้นภาษีเงินได้และส่วนใดเป็นการลงทุนที่ไม่ได้รับยกเว้นภาษีเงินได้

(5) บริษัทซึ่งประกอบกิจการเงินร่วมลงทุนและทรัสต์เพื่อกิจการเงินร่วมลงทุน จะต้อง จัดทํารายงานการลงทุนตามหลักเกณฑ์ที่สํานักงานคณะกรรมการกํากับหลักทรัพย์และตลาดหลักทรัพย์ ประกาศกําหนดและล่งมอบสําเนารายงานดังกล่าวให้แก่ผู้ลงทุนเก็บไว้เป็นหลักฐานพร้อมที่จะให้เจ้าพนักงาน ประเมินตรวจสอบได้

(6) ผู้ลงทุนต้องมีหลักฐานที่แสดงสัดส่วนการลงทุนตาม (3) และ (4) ซึ่งปรากฏตามรายงาน การลงทุนที่บริษัทซึ่งประกอบกิจการเงินร่วมลงทุนหรือทรัสต์เพื่อกิจการเงินร่วมลงทุนนําส่งไว้ต่อสํานักงาน คณะกรรมการกํากับหลักทรัพย์และตลาดหลักทรัพย์ พร้อมที่จะให้เจ้าพนักงานประเมินตรวจสอบไต้


ข้อ ๖ ประกาศนี้ให้ใช้บังคับตั้งแต่วันที่ 25 กมภาพันธ์ พ.ศ. 2559 เป็นต้นไป


ผู้มีอํานาจลงนาม - ประกาศ ณ วันที่ 16 กันยายน พ.ศ. 2559

 

(นายประสงค์ พูนธเนศ)

อธิบดีกรมสรรพากร